jkorsvik/nowiki_second_scrape_merged huggingface dataset:
Wiebke Synnøve Slåtsveen

Wiebke Synnøve Slåtsveen (født 26. april 1967) er sametingsrepresentant for Arbeiderpartiet i perioden 2005-2009. Hun er også medlem av Plan- og finanskomiteen. 
Hun har tidligere hatt flere kommunale verv i Lebesby kommune, og har jobbet hos TINE i Alta, bl.a. som hygieneansvarlig og kvalitetssjef. I dag er hun bonde ved siden av politikken. 
Hun er gift med Svein Slåtsveen og har to barn. 


== Eksterne lenker ==
Biografi på Sametinget
Petasekund

Petasekund er en SI-enhet for måling av tid.
Et petasekund er lik 1015 sekunder eller 31 688 764 år, 195 døgn, 10 timer, 23 minutter og 59 sekunder.
Symbolet for petasekund er Ps.
1 petasekund er lik:

1 000 terasekunder
0,001 exasekunder
0,000 001 zettasekunder
0,000 000 001 yottasekunderOg motsatt:

1 terasekund = 0,001 petasekunder
1 exasekund = 1 000 petasekunder
1 zettasekund = 1 000 000 petasekunder
1 yottasekund = 1 000 000 000 petasekunder
Sir Vereda

Sir Vereda er artistnavnet til Thomas Haraldstad (født 1976), en av de tre grunnleggerne av det kjente norske bandet Gehenna. Han spilte trommer for bandet i 1993 før han forlot bandet rett før debutalbumet First Spell.


== Diskografi ==
Black Seared Heart (Demo, 1993)
Ancestor of the Darkly Sky (EP, 1993)
Black Seared Heart (Studioalbum, 1993)


== Referanser ==


== Eksterne lenker ==
(en) Sir Vereda på Discogs 
(en) Sir Vereda på Encyclopaedia Metallum
Lasionycta

Fjellfly (Lasionycta spp.) er en slekt av nattfly som tilhører underfamilien Hadeninae. Fire arter er funnet i Norge, av disse er tre forholdsvis sjeldne, nordlige arter, mens smellefjellfly (Lasionycta proxima) er nokså vanlig i lavlandet.


== Utseende ==
Små til middelsstore (vingespenn 21 – 34 mm for de norske artene), kraftige nattfly, stort sett mørkgrå på farge. Forvingen har gjerne utydelige tegninger på grunn av den mørke grunnfargen. Bakvingen er ofte lys med bredt mørk ytterkant.


== Levevis ==
De fleste av artene lever i nordlige skoger, på fjell og tundra, der larvene utvikler seg på ulike lave planter. De voksne sommerfuglene har en ganske kort flygetid på høysommeren.


== Utbredelse ==
Slekten forekommer i det nordlige Palearktis og i Nord-Amerika, der de fleste artene lever.


== Systematisk inndeling / europeiske arter ==
Slektene Eriopygodes og Anartomima blir ofte inkludert i Lasionycta.

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Hadeninae
Stammen Hadenini
Slekten Eriopygodes Hampson, 1905
rødknappfly, Eriopygodes imbecilla (Fabricius, 1794)
Slekten Anartomima Boursin, 1952
båndfjellfly, Anartomima secedens (Walker, 1858)
Slekten Lasionycta Aurivillius, 1892
Lasionycta calberlai (Staudinger, 1883) – Italia og Frankrike
Lasionycta impar (Staudinger, 1870) – Russland
klippefjellfly, Lasionycta leucocycla (Staudinger, 1857)
smellefjellfly, Lasionycta proxima (Hübner, 1809)
dvergbjørk-fjellfly, Lasionycta skraelingia (Herrich-Schäffer, 1852)
heifjellfly, Lasionycta staudingeri (Aurivillius, 1891)


== Referanser ==


== Kilder ==
Norges sommerfugler – Nattfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Fauna Europaea, utbredelsesdatabase for europeiske dyr. [3]


== Eksterne lenker ==
(en) Lasionycta i Encyclopedia of Life 
(en) Lasionycta i Global Biodiversity Information Facility 
(no) Lasionycta hos Artsdatabanken 
(sv) Lasionycta hos Dyntaxa 
(en) Lasionycta hos Fauna Europaea 
(en) Lasionycta hos ITIS 
(en) Lasionycta hos NCBI 
(en) Kategori:Lasionycta – bilder, video eller lyd på Wikimedia Commons 
Lasionycta – detaljert informasjon på Wikispecies
Alan Huckle

Alan Edden Huckle (født 15. juni 1948) er en britisk guvernør og kommissær. Han var kommissær for Det britiske territoriet i Indiahavet og Britisk Antarktis fra 2001 til 2004, da han ble Anguillas guvernør. Han ble utnevnt til Anguillas guvernør i juli 2003 og tjenestegjorde fra 28. mai 2004 til juli 2006.
I juli 2005 ble han utnevnt til guvernør over det britiske oversjøiske territoriumet Falklandsøyene og kommissær for Sør-Georgia og Sør-Sandwichøyene. Andrew George etterfulgte ham som guvernør i Anguilla 10. juli 2006.
Nigel Haywood tiltrådte som guvernør over Falklandsøyene og kommissær for Sør-Georgia og Sør-Sandwichøyene etter Huckle den 16. oktober 2010.


== Referanser ==
Exasekund

Exasekund er 1 trillion sekunder, eller 1018 sekunder. Enheten og er satt sammen av SI-prefikset exa, og sekund, SI-enheten for måling av tid.
Symbolet for exasekund er Es.

1 exasekund er lik:

1 000 000 terasekunder
1 000 petasekunder
0,000 001 zettasekunder
0,000 000 001 yottasekunderOg motsatt:

1 terasekund = 0,001 exasekunder
1 petasekund = 0,000 001 exasekunder
1 zettasekund = 1 000 exasekunder
1 yottasekund = 1 000 000 exasekunder
Steffen Simenstad

Tom Steffen Voetmann Simenstad, (født 1. desember 1976) også kjent under artistnavnet «Dolgar», er norsk bassist, vokalist og gitarist fra Hundvåg ved Stavanger. 
Han er en av de tre grunnleggerne av det norske bandet Gehenna. Han har også spilt i band som Forlorn og Twin Obscenity.
Simenstad var privatist ved Kongsgård skole i Stavanger.


== Diskografi ==


=== Gehenna ===
Black Seared Heart (Demo, 1993)
Ancestor of the Darkly Sky (EP, 1993)
First Spell (Studioalbum, 1994)
Seen Through the Veils of Darkness (The Second Spell) (Studioalbum, 1995)
Malice (Our Third Spell) (Studioalbum, 1996)
Black Seared Heart (Samlealbum, 1996)
Deadlights (EP, 1998)
Adimiron Black (Studioalbum, 1998)
Murder (Studioalbum, 2000)
WW (Studioalbum, 2005)


== Referanser ==
Zettasekund

Zettasekund er 1021 sekunder,  og er satt sammen av det nest største SI-prefikset zetta, og sekund, SI-enheten for måling av tid.
Symbolet for zettasekund er Zs.
1 zettasekund er lik:

1 000 000 000 terasekunder
1 000 000 petasekunder
1 000 exasekunder
0,001 yottasekunderOg motsatt:

1 terasekund = 0,000 000 001 zettasekunder
1 petasekund = 0,000 001 zettasekunder
1 exasekund = 0,001 zettasekunder
1 yottasekund = 1 000 zettasekunder
Tollvesen

Et tollvesen er en offentlig myndighet med ansvar for grensekontroll og vareførsel, det vil si kontroll og tilretteleggelse av import og eksport over grenser, herunder innkreving av toll. Tollvesenet er en av de tidligste historiske former for økonomisk forvaltning.Ansvaret for eksportkontroll kan være lagt til tollvesenet.Til utførelse av oppgavene kan tollvesenet gjerne benytte tolltjenestehunder.


== Referanser ==


== Litteratur ==
Tove Wihlborg Andersen og Gunnar Jakobsen. Dansk Toldhistorisk Bibliografi - 1982. Direktoratet for Toldvæsenet, 1981.
Mikael Venge m.fl., Dansk toldhistorie, 5 bind, Toldhistorisk Selskab, 1987-1990. ISBN 87-87796-07-4.
Zise - Told- og Skattehistorisk Tidsskrift. 1978-. ISSN 001 05-8355
Ole Degn. Toldarkiver før 1969. Vejledning og nøgle til toldarkiverne i landsarkiverne. Statens Arkiver & Told- og Skattehistorisk Selskab 1993. ISBN 87-87796-23-6
Anders Monrad Møller: "Kongerigske toldregnskaber fra det 18. århundrede" (Fortid og Nutid, bind XXVI, s. 86-103).
Jason Ringenberg

Jason Ringenberg (født 22. november 1958 i Kewanee i Illinois) er en vokalist, gitarist, låtskriver og tidligere frontfigur i 1980-talls bandet Jason & the Scorchers. The Scorchers introduserte «cow-punk»-musikken og hadde suksess i USA og Europa. Jason har også sitt alter-ego i skikkelsen Farmer Jason hvor han opptrer for barn med utgangspunkt i dyr på gården og sanger rundt dette.
Ringenberg vokste opp i tøffe kår hvor han og broren måtte passe familiens griser fra morgen til langt på kveld. Han bestemte seg tidlig for å bli sanger og flyttet til Nashville i ungdommen. Etterhvert fikk han etablert The Scorchers og de skapte en helt ny sound, «cow punk».


== Eksterne lenker ==
Offisielt nettsted 
(en) Jason Ringenberg – kategori av bilder, video eller lyd på Commons 
(en) Jason Ringenberg på Discogs 
(en) Jason Ringenberg på MusicBrainz 
(en) Jason Ringenberg på Songkick
Dinas bok

«-Æ veit ikkje, Anders. Æ trur æ vil vetta ka kara e laga a...Ka de tenke...»

Dinas bok er en roman av den norske forfatteren Herbjørg Wassmo, utgitt i 1989. Romanen var den første i trilogien om Dina, og ble fulgt av Lykkens sønn (1992) og Karnas arv (1997).
Romanens hovedperson Dina Grønelv vokser opp som enebarn og arving til en stor gård i Nordland, på 1800-tallet. Hun er preget av en barndom hvor hun som 5-åring blir skyld i morens død, etter å ha veltet et kar med lut over henne. Senere blir hun som nygift ung frue muligens skyld i sin eldre ektemanns død. Hovedpersonen utfolder seg i spennet mellom det skadeskutte barnet, og en kvinnelig koloss, som utfolder seg innen alle dyder som tradisjonelt tilhører mennenes sfære: forføringskunst og elskere, jakt, hester, sigarer, husbondsrollen, dømmende myndighet over sine og sine omgivelser, hun musiserer og hun driver handel. 
Dagbladets kritiker mente at «Det er noe ved Dina som likner en feministisk urdrøm», og at «Hele «Dinas bok» kan leses som et forsøk på å forstå de mørke sidene ved kjærlighetsdriften, både hos mann og hos kvinne. Metoden Herbjørg Wassmo bruker er å gå tilbake i tid, og anvende som sentralfigur en kvinne som istedenfor å la seg knekke av det sterkt patriarkalske og autoritære gamle mannsamfunnet sjøl gjør seg sterk og hard og mannhaftig». Aftenpostens kritiker Erik Fosnes Hansen mente at «Wassmos visjon av Dina altså [er] så sterk at man ikke kan unngå å ta denne skikkelsen inn over seg. Selv om hun til tider fremstår som så overmenneskelig, uredd, valkyrieaktig og månestyrt at hun kan få et noe sjablongmessig preg. Men her er også brå søkk av følelse, ømhet og en sinnets spenning og poesi som trekker oss helt inn til henne. Hun opplever å bli skyld i at andre mennesker dør eller skades, fordi hun har kjempet seg frem til frihet. Og et fritt menneske med sterke motsetninger i seg er farlig og fruktbart samtidig. Dina fremstår i det hele som levende og uberegnelig»; men pekte også på at boken «krenger faretruende mot det banale, det hultklingende føljetongaktige». VGs anmelder Tinic Talén peker på at «Mens Tora var offer for «farligheten», er Dina farligheten selv. Hun har makten, og bruker den. Nådeløst og uten barmhjertighet som en gammeltestamentlig gud. Hun har skapende krefter i seg, og kan velge det gode.».Ved Bokklubben Nye Bøkers 25-årsjubileum i 2001 ble Dinas bok valgt av bokklubbens medlemmer til den mest populære boken i klubbens historie.


== Referanser ==


== Eksterne lenker ==
Utgaven fra 1991 | 1998 hos Nasjonalbiblioteket.
Anders Hall Grøterud

Anders Hall Grøterud (født 28. juni 1970) er leder av Senter for talentutvikling Barratt Due, daglig leder av Aktivitetsalliansen og selvstendig konsulent for utøvere innen musikk, idrett og ledelse. Han underviser i prestasjonspsykologi og øvingsprosess ved Barratt Due musikkinstitutt. 
Grøterud har tidligere jobbet i kommunikasjonsbyrået Gambit Hill + Knowlton.som seniorrådigver og leder av fagområdene sport, sponsing og folkehelse. Han har vært pressetalsmann og informasjonsdirektør i SATS, landslagstrener i triathlon og jobbet som journalist i blant annet Aftenposten, Dagbladet og VG. 
Han har hovedfag i idrettspsykologi fra Norges idrettshøgskole og har utgitt boken Sporty business – hvordan lykkes på jobb med toppidrettens metoder på Hegnar Media i 2005 sammen med Geir Jordet.
Ble i 1995 tildelt Norges Triathlonforbunds hederspris, samt Kulturprisen for Bygdøy-Frogner i 1990.


== Eksterne lenker ==
(no) Publikasjoner av Anders Hall Grøterud i BIBSYShttp://www.ballade.no/sak/tidligere-landslagstrener-i-triathlon-blir-leder-for-senter-for-talentutvikling-barratt-due/
Høgt gras

Høgt Gras var et viserock- og progrock-band fra Sula, utenfor Ålesund. Bandet var aktivt på slutten av 1970-tallet og starten av 1980-tallet. Bandet ga ut én plate på en egen label (HGMS 001) i 1982 med tittelen Frihet.
Musikere som har spilt i Høgt Gras er Øysten (vokal, gitar, perkusjon), Numan (bass, congas), Kjell (trommer) og Pelle (gitar, fløyte, perkusjon og vokal)
Høgt Gras var et av hovedbandene på den første og siste utendørs rockefestivalen i Ålesund.


== Eksterne lenker ==
'Frihet' hos Discogs.com
Eric Engstam

Eric Engstam (født Erik Karlsson 2. januar 1891 i Ljuders socken, Kronobergs län, død 21. juli 1944 i Stockholm) var en  svensk sangtekstforfatter, visesanger og skuespiller.
Engstam begynte umiddelbart etter artium i 1909 ved teateret. Han var ansatt som skuespiller ved ulike stockholmsscener som Södermalmsteatern, Kristallsalongen, Mosebacketeatern og Casino-teateret og på landsbygden hos Carl Deurell, John Liander og Knut Lindroth. Dessuten tilbrakte han flere somrer på turneer som visesanger. Blant de roller han har spilt er "Stol-Pelle" i Skeppargatan 40, "Carlsson" i Hemsöborna av August Strindberg "Slinken" i 33.333, "Ernst" i Fjärde budet og "Sjöholm" i Skärgårdsflirt av Gideon Wahlberg.


== Diskografi ==
78-plater

«Med Friskt Humör» / «Isabella» ‎(med Sigrid Brandel, 1925)
«Ett Sjömansbrev» / «Rallarefröjd» ‎(1925)
«Flickorna I Småland» / «De' Ä' Inte Mö'et, Men De' Ä' Allti' Nå't» / «Två Eller Fyra» ‎(ukjent)
«Fleckeras Vals» / «Min Egen Lilla Sommarvisa» ‎(ukjent)
«Våran Vals» / «Storbönnernas Vals» ‎(ukjent)


== Filmografi (utvalg) ==
1925 – Brødrene Østermans huskors .... Jan Vestman
1932 – Brødrene Østermans huskors .... Westman
1942 – Vårat gäng .... radiolyttere med høretelefoner (ikke kreditert)
1942 – En eventyrer ... den trettekjære bondedrengen hos Grijp
1943 – Kungsgatan ... munter gjest i 60-årskalas (ikke kreditert)


== Referanser ==


== Eksterne lenker ==
(en) Eric Engstam på Internet Movie Database 
(sv) Eric Engstam i Svensk Filmdatabas
Cyberbase

Cyberbase er en operatørstasjon som brukes når man skal bore etter olje. Den styrer maskinene som blir brukt i boreprosessen. Den ser ut som en avansert kontrollstol. Den har to skjermer som viser operatøren viktig informasjon. For å styre maskinene er det to armlener med joystikker og knapper som operatøren kan bruke.
Utviklet og produseres av Natinal Oilwell Varco Norway
Ole Staveteig

Ole Staveteig (født 3. april 1968) er en norsk gitarist fra Florø i Sogn og Fjordane. Han har spesialisert seg på spilleteknikken tapping. 
Staveteig gikk på musikklinja ved Firda videregående skole på Sandane fra 1985 til 1988. I 1995 ble Staveteig observert på Lekter'n på Aker Brygge av Christer Falck . Han fikk deretter kontrakt med på Falcks C+C Records. I 1996 flyttet Staveteig til Australia. I 1998 ble det laget en dokumentar-film for NRK om Staveteig og teknikken hans. Blant flere var australske Tommy Emmanuel gjest i dokumentaren.


== Diskografi ==
2006, "Down", C+C Records, feat. Terje Rypdal på Tango Fandango
2004, "Best Of Tap", C+C Records
2003, «Plays Jimi Hendrix», med gjesteopptredener av Ole Paus, Karen Jo Fields og Vidar Busk
2000, «Ave Maria», (juleplate)
1997, «Mass», C+C Records
1995, «Tap», C+C Records
1992, «End Of August»


== Se også ==
Liste over kjente elever ved Firda videregående skole


== Eksterne lenker ==
På Scenen.no
Kommunefritt område

Kommunefritt område kalles et område som ligger utenfor kommuneinndelningen i et land og således ikke tilhører noen kommune. Slike områder kan for eksempel være store ubebodde områder eller militære øvelsesfelt, direkte underlagt respektive lands krigsmakt.
Forekomsten av kommunefrie områder er uvanlig i Europa. Likevel finnes de både i Danmark og Norge. I Danmark utgjør Ertholmene et slikt område. Det inngår ikke i Bornholms kommune men er direkte underlagt det danske forsvarsministeriet, og de 96 innbyggerne (2008) betaler ikke sundhedsbidrag (en slags statlig helseskatt). 
I Norge ligger Jan Mayen og Svalbard utenfor landets kommunale inndeling. På Svalbard har dog Longyearbyen siden år 2004 en kommunelignende lokal administrasjon, kalt Longyearbyen lokalstyre.
I USA og Canada kalles et landområde «ikke-inkorporert» (unincorporated area) om det ikke inngår i noen kommune. Å «inkorporere» betyr i denne sammenheng å danne en kommunal sammenslutning, det vil si en by (city eller town) som har sin egen administrasjon. En ikke-inkorporert by har altså vanligvis ikke et eget bystyre som kan beslutte om for eksempel beskatning, og byen sorterer som regel heller ikke under noen nærliggende by. I stedet kan byen sortere direkte under et county. (Et eksempel fra USA er Crystal City i Virginia.)
Også i Tyskland forekommer kommunefrie områder (gemeindefreie Gebiete). Disse områdene er ofte ubebodde, for eksempel større skogsområder eller innsjøer. Det største kommunefrie området i Tyskland ligger i Oberharz i Niedersachsen og heter Harz (Landkreis Goslar); det har et areal på 371,84 kvadratkilometer. Totalt finnes 247 kommunefrie områder i Tyskland (per 1. januar 2004). De dekker et areal på totalt cirka 1,2 prosent av hele landets areal. Det sammenlagte antall innbyggere i disse områdene er kun 1 854 (per 31. desember 2004).
I Australia finnes «ikke-inkorporerte» områder (unincorporated areas) i Nortern Territory. Store deler av delstaten Sør-Australia hører til det «ikke-inkorporerte» Outback Areas Community Development Trust. De vestligste og nordligste delene av delstaten New South Wales kalles Far West Region og er for det meste «ikke-inkorporerte». Også i delstaten Victoria, finnes noen mindre «ikke-inkorporerte» områder. 


== Se også ==
Census designated place
Yottasekund

Yottasekund er en kvadrillion (1024) sekunder, og er satt sammen av det største SI-prefikset yotta og SI-enheten for måling av tid.
Symbolet for yottasekund er Ys.

1 yottasekund er lik:

1 000 000 000 000 terasekunder
1 000 000 000 petasekunder
1 000 000 exasekunder
1 000 zettasekunderOg motsatt:

1 terasekund = 0,000 000 000 001 yottasekunder
1 petasekund = 0,000 000 001 yottasekunder
1 exasekund = 0,000 001 yottasekunder
1 zettasekund = 0,001 yottasekunder
Hier Kommt Alex

«Hier Kommt Alex» er en rockesang av den tyske rockegruppen Die Toten Hosen fra 1988. Den var første tittel på albumet Ein kleines bisschen Horrorschau. Musikken er av Andreas Meurer, teksten av Campino. «Alex» er Alexander Delarge, protagonisten i Anthony Burgess sin dystre framtidsroman A Clockwork Orange fra 1962. Boken ble i 1971 filmet av Stanley Kubrick. Alex er leder av en ungdomsbande som hver kveld jakter på forsvarsløse borgere. Han er besatt av Ludwig van Beethovens musikk, særlig av hans niende symfoni. 
Sangen er med i Guitar Hero III: Legends of Rock som bonusspor.
Alfredfjellet

Alfredfjellet er et fjell på Bjørnøya. Det har en høyde på 420 meter over havet. Fjellet har navn etter den svenske polarforskeren Alfred Gabriel Nathorst.


== Referanser ==
Frikar (dans)

Andre betydninger: frikarFrikar er en gammel ærestittel for en danser – han kunne danse de andre av gulvet med «godkarsstykker». Uttrykket har også noen dystrere undertoner. En frikar var også en som var vanskelig å hanskes med, han var kjempekar og gikk sine egne veier.


== Referanser ==
Hallgrim Hansegård

Hallgrim Hansegård (født 28. januar 1980) er en norsk koreograf og danser. Han stiftet Frikar Dance Company i 2006, og var var modell for dansebevegelsene i onlinespillet Age of Conan. Hansegård ble i 2009 tildelt prisen for beste koreografi under Eurovision-konkurransen. Han var hovedartist under Festspillene i Bergen 2010 og ble norgesmester i lausdans (hallingdans) i 2011, 2012 og 2013. I 2013 ble Hansegård tildelt Sølvprisen i Prix Italia i kategorien "Performing Arts".
. Under Landskappleiken på Fagernes i 2015 vant han Kongepokalen som da var satt opp i klassen  halling.Hansegård studerte to år ved Nordland kunst- og filmfagskole i Kabelvåg og tre år på Akademiet for Digital Kunst i Firenze. Han fikk sitt internasjonale gjennombrudd som kunstner med en animasjon for bestillingsverk på Veneziabiennalen 2003. Siden produserte han flere animasjoner og dokumentarfilmer som senere er vist på norske kinoer og på Skandinavisk Panorama 2005.


== Priser ==
2005: 3.-plass SUPERDOK
2005: Torleiv Bolstads minnestipend for yngre, talentfulle hardingfelespillere
2007: Statens Kunstnerstipend
2007: «Artist of the year» på The Norwegian Folk Music Awards 2007
2009: «Award for best choreography», Eurovision 2009
2010: Ambassadør for Dansens Dag
2011: Norgesmester i hallingdans, 1.-plass på FRIKAR-tevlinga og Jørn Hilme-stemnet
2012: Norgesmester i hallingdans
2012-2013: Statens Kunstnerstipend
2013: Norgesmester i hallingdans
2013: Sølvprisen i "Performing arts", Prix Italia
2015: Kongepokalen i hallingdans under Landskappleiken.
2017: Anders Jahres kulturpris


== Kritikker ==
«Wildly Inventive, thrilling performance.» (National Geographic)
«Kanskje den mest toneangivende kunstneren under årets Festspillene i Bergen…» (Bergens Tidende)
«Nyskapende koreograf med en  sterk vilje til å gjøre egne ting og en velsignet frimodighet i forhold til å bryte grenser» danseanmelder Karen Frøsland Nystøyl (NRK)
«Naturtalent.» danseanmelder Sidsel Pape (frilans)
«I ferd med å skaffe seg et solid navn innen danseverden – vel fortjent!» (Nordlys)
«Hallgrim Hansegård tilfører samtidsdansen et friskt og litt rufsete uttrykk.. Innovativt, lekende og eksperimenterende.» danseanmelder Silje Birgitte Folkedal (Bergens Tidende)


== Referanser ==


== Eksterne lenker ==
(en) Hallgrim Hansegård på Internet Movie Database 
Video: NRK om koreograf Hallgrim Hansegård
Frikar Dance Companys hjemmeside om Hansegård
Video: Hallgrim Hansegårds vinnende dans under NM i Folkemusikk / Landskappleiken 2011
Video: Hansegård framfører JAMSIIS med Terje Isungset under Festspillene i Bergen 2010
Head Not Found

Head Not Found er et norsk plateselskap og datterselskap av Voices Music & Entertainment. Plateselskapet har spesialisert seg innen heavy metal-undersjangre.


== Artister ==
Atrox
Carpe Tenebrum
Enslavement of Beauty
Gehenna
Merciless
Ragnarok
The Kovenant
Trelldom
Twin Obscenity
Ulver
Valhall
Windir


== Eksterne lenker ==
Voices Music & Entertainment nettside
Godkar

Godkar var en litt nedsettende betegnelse på en frikar som gjorde ekstra for å fremheve seg selv, ofte kalt godkarsstykke. I dans kunne han ta vanskelige, spesielle dansetrinn. Men det kunne også være å løfte tunge steiner, kalt lyfte.Begrepet godkar er også blitt brukt om spillemenn som utmerker seg, slik som Bendik i Nø'n. Han er kjent for å ha spilt med Jørn Hilme, og skal ha målt krefter med Karl IV.


== Referanser ==
Ivan Trofimovitsj Pokinboroda

Leonid Dnjeprovskij eller Ivan Trofimovitsj Pokinboroda som sannsynligvis var hans virkelige navn, var en rømt sovjetisk krigsfange fra Odessa i Ukraina, som ble sabotør i den norske motstandsbevegelsen Osvald-gruppen. Han fikk oppholdstillatelse i Norge som statsløs flyktning i 1946, og bodde i landet inntil han ble deportert i 1958.
Han arbeidet som revisor i Nord-Kaukasus og Sibir inntil han forsvant i 1972. Han døde i 1982.
Kjente dekknavn var «Leonid Dnjeprovskij» og «David Daazenko» som var hans offisielle navn i Norge.


== Litteratur ==
Abraham, Ole-Jacob: «Forelebig udö!» Sovjetiske krigsfangar, norske partisanar og russaren «Nils», Kapabel Forlag 2007. ISBN 978-82-8163-015-4.